Horor

Horor (čiji naziv dolazi od engleske riječi horror, užas) ili strava je naziv koji se danas koristi za žanr u fiktivnim djelima (kao što su književnost, likovna umjetnost, strip, film, video-igre), a čiji autori nastoje izazvati osjećanja straha, uznemirenja i nelagode kod njihovih konzumenata. Kao najčešći izvor neugodnih osjećaja jest uvođenje nekog ili nečeg zlog - a ponekad neobjašnjivog i nerazumljivog - elementa natprirodnog porijekla u "normalnu" ljudsku svakodnevnicu. Od 1960-ih se izraz horor koristi i za djela s morbidnim, neugodnim temama i snažnom emocionalnom napetošću. Horor se ponekad prepliće s djelima naučne fantastike, kao i fantastike općenito, s kojima zajedno čini poseban nad-žanr spekulativne fikcije. Za izraz horor se u prošlosti koristio izraz strava i užas, odnosno strava.

Natprirodna grozota ima svoje korijene u folkloru i religijskim tradicijama, fokusirana na smrt,  život poslije smrti, zlo, demonsko i prioncip zla utjelovljen u Đavolu. Ova se manifestira u pričama o vješticama, vampirima, vukodlacima, utvarama i paktovima sa demonima, kao što je Faustov.

Gotski horor iz 18. stoljeća vuče korijene iz i ovih izvora u radovima kao što su: Vathek (1786) autora Williama Beckforda, Misterije Udolpha (1794) i Italijan (1797) autora Ann Radcliffe i The Monk (1796) Matthewa Lewisa. Dosta horor fantazije ove ere su pisale žene, i namjenjivale ženskoj publici, i tipičan scenarij bio je bogat ženskim glavnim likovima progonjenim u tmurnim dvorcima.

Gotska tradicija se nastavlja u 19. stoljeću u radovima Mary Shelley Frankenstein (1818), kratkim pričama Edgara Allana Poea, djelima Sheridana Le Fanua, Čudni slučaj dr. Jekylla i g. Hydea (1886), Roberta Louisa Stevensona, Oscara Wildea Slika Doriana Graya (1890) i Drakula Brama Stokera (1897). Trajni likovi horora, nastali iz ovih priča, jesu i Victor Frankenstein i Frankensteinovo čudovište, grof Drakula i Dr. Jekyll / G. Hyde. Ostale legendarne figure horora iz 19. stoljeća su ubice Burke i Hare, Sweeney Todd i Jack Trbosjek.

Slavni horor književnici ranog 20. stoljeća su H. P. Lovecraft i M. R. James.

 Također pogledajte 
 Kriminalistički žanr

 Reference 

 Vanjski linkovi 

Kategorija:Film
Kategorija:Književnost